Yeomanry

Yeomanry er en betegnelse som benyttes britisk frivillig kavaleri innenfor den britiske hærens reserve, opprinnelig rekruttert blant bønder i hvert grevskap for å virke som en form for hjemmevern. Det første regimentet ble dannet i 1761, og noen av regimentene eksisterer fortsatt i form av Territorial Army-regimenter.«yeomanry», Merriam Webster

 Etymologi 
Yeomanry er avledet fra yeman i den opprinnelige betydningen en «mannlig tjener, født fri (ikke slave), i en adelig husholdning». Selve begrepet er av ukjent opprinnelse, muligens en sammentrekning av angelsaksisk iunge man, «ung mann», eller muligens fra angelsaksisk *geaman, beboer i «distrikt, landsby».«yeoman(n.)», Online Etymology Dictionary Innholdet har utviklet seg århundrenes løp fra «ung mann» til «ung mannlig tjener» og til «selveierbonde» etablerte seg på 1400-tallet.Ayto, John (1999): Dictionary of Word Origins, Bloomsbury Reference, s, 581. Det hadde også tilleggsbetyningen «stridsmenn» under riddere og væpnere, men over knekter. Fra 1660-tallet er betydningen «marineoffiser med ansvar for forsyninger» bekreftet. På 1600-tallet og 1700-tallet var yeomen forstått som en del av mindre selveierbøndene i England som dannet «Englands ryggrad».

 Frivillig regimenter
På 1790-tallet, etter den franske revolusjonen og Napoleon Bonapartes framvekst, var trusselen om invasjon av Storbritannia oppfattet somt høyt. For å forbedre landets forsvar ble det opprettet frivillige regimenter i mange grevskap fra yeomen. Mens ordet «yeoman» i vanlig bruk betydde en mindre bonde som eide sin egen jord, ble yeomanry-offiserer hentet fra adelen eller landeieradelen, og mange av mennene var offiserenes leietakere eller hadde andre former for forpliktelser overfor offiserene. Ved dannelsen ble styrken omtalt som Yeomanry Cavalry. Medlemmer av yeomanry var ikke forpliktet til å tjenestegjøre utenlands uten deres individuelle samtykke.

I første halvdel av 1800-tallet ble Yeomanry-regimenter satt inn for å slå ned uroligheter og oppstander, men etterhvert overtok politiet denne oppgaven.

Disse styrkene var tenkt for innsats i hjemlandet, men under annen boerkrig ble det dannet Imperial Yeomanry-kompanier for innsats utenlands. Disse kompaniene ble satt sammen av frivillige fra yeomenstyrkene i Storbritannia. I 1901 ble alle yeomanryregimenter omgjort til «Imperial Yeomanry» og reorganisert.Mills, T.F.: «Imperial Yeomanry», Regiments.org. Arkivert fra  originalen 29. mai 2007.

 Referanser 

 Eksterne lenker 


Kategori:Storbritannias forsvar
Kategori:Militærtjeneste